Μαργαρίτα της Γαλλίας (1523-1574)

H Μαργαρίτα των Βαλουά ή Μαργαρίτα της Γαλλίας (Marguerite de France, 5 Ιουνίου 1523 - 15 Σεπτεμβρίου 1574) ήταν η μικρότερη κόρη και το μικρότερο παιδί του Φραγκίσουν Α΄ της Γαλλίας και της Κλαυδίας της Γαλλίας. Έγινε ιδίω δικαιώματι δούκισσα του Μπερρύ. Η Μαργαρίτα της Γαλλίας ήταν στενά συνδεδεμένη με την αγαπημένη της θεία Μαργαρίτα της Ναβάρρας που μεγάλωσε στην οικία της στην κοιλάδα του Λίγηρα, τις είχε στείλει ο πατέρας τους μαζί με την άρρωστη αδελφή της Μαγδαληνή.Marshall, Rosalind K. (2003). Scottish Queens, 1034-1714. Tuckwell Press. σελ. 10o. Στα τέλη του 1538 ο πατέρας της συμφώνησε με τον αυτοκράτορα Κάρολο Ε΄ τον γάμο της Μαργαρίτας με τον γιο του Καρόλου Ε΄ και τον διάδοχό του στον ισπανικό θρόνο, Φίλιππο (Β΄), αλλά τελικά ο γάμος δεν προχώρησε.Seong-Hak Kim, Michel de L'Hôpital: The Vision of a Reformist Chancellor During the French Religious Wars, (Truman State University Press, 1997), 26.

Βιογραφία
To 1559, όταν η Μαργαρίτα είχε φτάσει 36 ετών, o αδελφός της Ερρίκος Β΄ της Γαλλίας και ο πρώην μνηστήρας της Φίλιππος Β΄ της Ισπανίας συμφώνησαν με την συνθήκη του Κατώ-Καμπρεζί, μέσω τον αντιπροσώπων τους, τον γάμο της Μαργαρίτας με τον σύμμαχο του Φιλίππου Β΄ Εμμανουήλ Φιλιβέρτο Δούκα της Σαβοΐας και Πρίγκιπα του Πεδομεντίου. Η Μαργαρίτα εκείνη την εποχή περιγράφεται σαν γεροντοκόρη, αλλά με εξαιρετικά καλή γονιμότητα και ζωτικότητα.Strage, Mark (1976). Women of Power: The Life and Times of Catherine de' Medici. New York and London: Harcourt, Brace & Jovanovich. σσ. 95-96 Σύμφωνα με την ίδια συνθήκη, η ανιψιά της και μεγαλύτερη κόρη του Ερρίκου Β΄, Ελισσάβετ των Βαλουά, θα παντρευόταν με τον ίδιο τον Φίλιππο Β΄. Κατά την διάρκεια των εορτών που ακολούθησαν τον γάμο της Ελισάβετ με τον Φίλιππο Β΄, ο ίδιος ο Ερρίκος Β΄ τραυματίστηκε θανάσιμα στο κεφάλι από λόγχη, και ο θάνατος του θεωρείτο βέβαιος.Strage, σελ. 98 Μία ημέρα πριν τον θάνατό του ο βασιλιάς κατάφερε να πραγματοποιήσει και τον γάμο της αδελφής του Μαργαρίτας με τον Εμμανουήλ Φιλιβέρτο στις 9 Ιουλίου 1538 στην μικρή Εκκλησία του Αγίου Παύλου, κοντά στο Παλάτι Τουρνέλ όπου βρισκόταν ο ετοιμοθάνατος Ερρίκος, αντί για την Παναγία των Παρισίων. Το μοναδικό παιδί που γεννήθηκε από τον γάμο ήταν ο Κάρολος Εμμανουήλ Α΄ τον Ιανουάριο του 1562, όταν η Μαργαρίτα ήταν 38 ετών.

Πέθανε το 1574 σε ηλικία 51 ετών. Τάφηκε στον Καθεδρικό του Αγίου Ιωάννη Βαπτιστή στο Τορίνο.

Οικογένεια
Απέκτησε ένα παιδί με τον Εμμανουήλ Φιλιβέρτο δούκα της Σαβοΐας:
 Κάρολος Εμμανουήλ Α΄ (1562 - 1630), Δούκας της Σαβοΐας. Νυμφεύτηκε την Αικατερίνη Μιχαέλα των Αψβούργων, κόρη του Φιλίππου Β΄ της Ισπανίας και της Ελισάβετ των Βαλουά.

Πρόγονοι

Παραπομπές

Πηγές
Marshall, Rosalind K. (2003). Scottish Queens, 1034-1714. Tuckwell Press. σελ. 10o.
Seong-Hak Kim, Michel de L'Hôpital: The Vision of a Reformist Chancellor During the French Religious Wars, (Truman State University Press, 1997), 26.
Strage, Mark (1976). Women of Power: The Life and Times of Catherine de' Medici. New York and London: Harcourt, Brace & Jovanovich. σσ. 95-96
Strage, σελ. 98

Κατηγορία:Οίκος των Βαλουά
Κατηγορία:Οίκος της Σαβοΐας
Κατηγορία:Δούκισσες του Μπερί
Κατηγορία:Δούκισσες της Σαβοΐας
Κατηγορία:Γαλλίδες δούκισσες